als_Latn dik_Latn tur_Latn
Në datën 11-12 Dhjetor 2014, Agjencia Kombëtare e Shoqërisë së Informacionit në bashkëpunim me strukturat e Komisionit Evropian zhvilluan në Tiranë, workshopin me temë “Treguesit statistikor në fushën e shoqërisë së informacionit dhe teknologjisë së informacionit dhe komunikimit”. Përgjatë fjalës së hapjes, Drejtoresha e Përgjithshme e Agjencisë Kombëtare të Shoqërisë së Informacionit Znj. Karçanaj, nënvizoi dimensionin vital dhe revolucionar të teknologjisë së informacionit dhe komunikimit në shoqërinë tonë. Në këtë kuadër u theksua se matja efektive dhe përpunimi i të dhënave statistikore relevante, të sakta dhe në kohë të duhur janë një domosdoshmëri për zhvillimin e mëtejshëm të kësaj fushe. Nga ana tjetër, takimi mblodhi së bashku ekspertë teknik nga disa institucione shqiptare dhe ato evropiane. Në këtë kuadër dhe me qëllim shkëmbimin e përvojave, ekspertë Italianë, Spanjollë dhe Letonezë ndanë me pjesmarrësit sfidat dhe eksperiencat e tyre në mbledhjen, përpunimin dhe publikimin e të dhënave statistikore në fushën TIK.
als_Latn